open-index/open-wikipedia-markdown huggingface dataset:
Frode Birkeland

**Frode Birkeland** (født 1972) er en norsk tidligere fotballspiller og fotballtrener som er keepertrener for den danske klubben Esbjerg forenede Boldklubber. 

I løpet av sin karriere som spiller var han innom Minde, Varegg, Sogndal, Lyngbø, Åsane Fotball, Eik-Tønsberg, Lyn, Lillestrøm og Ham-Kam før han avsluttet spillerkarrieren i 1. divisjon i Kongsvinger i 2005.

Birkeland var i 2001 på prøvespill hos den engelske klubben Sheffield United FC, men fikk ikke kontrakt på grunn av at lagets manager Neil Warnock mente han hadde for lik spillestil som lagets daværende spydspiss Paul Peschisolido. Frode Birkeland var hovedtrener for rekruttlaget til Lillestrøm, før han i oktober 2009 overtok Drøbak Frogn.

Etter tre år i 3.divisjon rykket Birkeland opp med Drøbak Frogn i sesongen 2012. Etter den suksessfulle sesongen, valgte Birkeland å trekke seg som hovedtrener grunnet uenigheter med klubben om strategien videre. Tidligere sportssjef i DFI, Knut Norem, trakk seg av samme årsak halveis ut i sesongen 2012. Birkeland ble i desember 2012 en del av trenerteamet til Hønefoss Ballklubb, som i 2013 spilte i Tippeligaen.

I 2016 signerte Birkeland kontrakt med OBOS-liga klubben Levanger FK som gjorde han til assistenttrener og spillerutvikler for trønderne. I Levanger var han også hovedtrener for klubbens andrelag som rykket opp fra 4. divisjon til 3.divisjon i 2017. I januar 2018 ble Birkeland hentet inn som keepertrener for Start. Etter tre og et halvt år i Kristiansand, ble Birkeland i juni 2021 bekreftet som ny keepertrener i den danske fotballklubben Esbjerg.

## Referanser


## Eksterne lenker
* Profil hos Norges Fotballforbund
*  Lynfotball.net – Birkelands spillerprofil
* HamKam.no – Birkelands spillerprofil
Molo

En **molo** er et byggverk i sjøen til vern mot bølger og uvær. Dette vernet gir ly og havn for båter og kaier. De fleste moloer er landfaste i den ene enden og går i en kurve ut fra land, slik at enden går tilnærmet parallelt med landsiden. Det kan også være to moloer som går ut fra land, der den ene går lenger ut og forbi den andre, noe som gir et skjermet innløp. Det finnes også moloer som ikke er landfaste.

Mange moloer er bygd i en kurve, dette for å unngå at de enkelte bølgene slår til langs hele moloen samtidig, for å unngå skader på moloen. Noen moloer er utstyrt med brystvern, fortøyningsringer og leidere.

Bølgebrytere i form av en mur, steinfylling eller liknende som danner en kunstig beskyttet havn, er blant annet kjent hos fønikerne, navigasjonens fedre. Mest kjent av deres bølgebryterhavner er Tyrus (Sur) og Karthago. Grekerne dro nytte av sine mange naturlige havner, men romerne bygde en rekke bølgebryterhavner, blant annet i Ostia.

## Typer
* Den vanligste og rimeligste moloen er laget av grovt utsprengt stein fra fjell. En slik molo gir en slakk og ujevn ytterside som pulveriserer bølgene. Slike moloer blir brukt ned til 20 meters dyp under fjære sjø og har en bredde i toppen fra 3 til 8 meter. De blir også kalt *sjeté* (jeté) og krever lite vedlikehold. Ofte er slike *sjeteer* fundament på bunnen der det blir bygd andre konstruksjoner oppå.
* Moloer blir også bygd av tilhogd stein, tetrapoder eller er plasstøpt av armert betong. I slike moloer blir bølgene ikke pulveriserte som med moloer av utsprengt stein.
* Senkekasser av armert betong blir også brukt som moloer. De blir laget på land, senere slept ut og senket ned på en ferdig planert bunn eller et fundament. Er bunnen ujevn eller det er grunt der kassene blir senket, må overgangen mellom kassene og bunnen dekkes godt til med store blokker for at ikke uvær skal gjøre skade på moloen. Senkekassene blir fylt med sand eller stein. 
* En trekasse bygd av tømmerstokker fylt med stein er en molo brukt fra vikingtiden og frem til vår tid.

## Se også
* Brygge
* Kai
* Pir, utstikkerbrygge

## Eksterne lenker
* molo på Store norske leksikon
*
Europavei 1

**Europavei 1** er den vestligste europaveien i retning nord-syd og går mellom Larne i Nord-Irland og Sevilla i Andalucía, Spania. I Nord-Irland er veien ikke skiltet som E1.

Trasé fastlagt av UNECE: Larne – Belfast – Dublin – Wexford – Rosslare ... La Coruña – Pontevedra – Valença – Porto – Aveiro
(Albergaria) – Coimbra – Lisboa – Setúbal – Faro – Vila Real de Santa António – Huelva – Sevilla. Veiens lengde er 100 km i Nord-Irland, 260 km i Irland, 180 km i Galicia i Spania, 780 km i Portugal og 140 km i Andalucía i Spania, tilsammen 1460 km.

Mellom Rosslare og La Coruña er det ingen direkte sjøforbindelse. Fergeforbindelsene Rosslare &ndash; Pembroke og Plymouth &ndash; Santander er et alternativ. Vila Real de Santa António ligger ved Guadiana men har ingen bro til Spania, traseen går derfor via Castro Marim.

## Knutepunkter

}

|}

## Eksterne lenker
Grímur Kamban

**Grímur Kamban** var ifølge *[[Færøyingesaga]]* den første landnåmsmannen på Færøyene.

Sagaen forteller, i Rolf Griegs oversettelse (1924): «En mann het Grim Kamban. Han var den første til å sette bo på Færøyene. Det var på Harald Hårfagres tid. Kongens styre var hårdt den gang, og mange flyktet. Noen slo seg ned på Færøyene, og bygget der, men folk søkte også ut til andre øde land.»

Sagaen inneholder en feildatering i forhold til Harald Hårfagre: Mens Harald samlet Norge omkring år 880–900, vet man at Grímur Kambans sønnesønn Tórálvur (Torolf) Smør deltok i en ferd til Island allerede før 874. Landnåmet må dateres til omkring år 825, hvis sagaens beretning om Grímur Kamban ellers er riktig. 

Navnet Kamban antas å være av keltisk opprinnelse. Det kan være beslektet med irsk *camm*, «bøyd» eller «kroket». Det færøyske språket har tatt opp i seg enkelte keltiske ord og navn, som språkforskere tror skyldes at landnåmsmennene kom til Færøyene fra norrøne bosetninger på De britiske øyer.

Selv om det ikke nevnes i *Færøyingesaga*, inngår det i sagntradisjonen at Grímur Kamban slo seg ned ved Funningur på Eysturoy.

## Referanser
Definisjon

**Definisjon** er en setning som forklarer og avgrenser betydningsinnholdet i et ord, uttrykk eller begrep så nøyaktig som mulig. Setningen skal fungere slik at alle som leser eller hører ordet eller uttrykket skal få en sammenfallende oppfatning av hva ordet er og ikke er (betydningen).

Ved utarbeidelse av lover er dette for eksempel svært viktig, og blir gjerne tatt inn som en av de første paragrafene i loven. I leksikon og oppslagsverk er det selve definisjonen som er det vesentlige i innholdet. For eksempel er det viktig her på Wikipedia at det første avsnittet i en artikkel *(denne artikkelens første linje)* inneholder selve definisjonen av ordet. Deretter kommer en mer utdypende forklaring og eksempler.

I noen tilfeller kan det samme ordet ha flere betydninger, og da må hver enkelt betydning forklares. På Wikipedia ordnes dette med en , der alle betydninger er listet opp (for eksempel Java).

## Intensjon og ekstensjon
Det er vanlig å skille mellom definisjoner som angir intensjon og definisjoner som angir ekstensjon. Intensjonen til et uttrykk er det samme som betydningen til uttrykket, mens ekstensjonen er de tilfellene som uttrykket refererer til eller omfatter. I en ekstensjonsangivelse (ekstensjonell definisjon) foregir ikke det definerende uttrykket å være synonymt med, ha samme betydning som, det definerte uttrykket. En undergruppe av ekstensjonsangivelser er *oppregningsdefinsjoner.* Slike definisjoner bestemmer et uttrykks omfang ved å ramse opp de tilfellene som faller innenfor omfanget, ved å beskrive dem eller ved å peke på dem*.* Det følgende er et eksempel på en oppregnende definisjon: ""Husdyr" skal her omfatte hest, ku, gris, sau, geit, llama og fjærfe." Denne definisjonen sier ikke noe om betydningen til ordet "husdyr". Det følgende kan være et eksempel på en intensjonsangivelse: "Med "husdyr" skal vi her forstå det samme som "dyr som er planmessig avlet frem og som benyttes i forbindelse med matproduksjon".

## Terminologifaget, metoder og teknikker for å lage gode definisjoner
Språkrådets utgivelse *Termlosen* viser at det er mange feller man kan gå i når man lager definisjoner, som f.eks. sirkeldefinisjoner (definere et begrep ved hjelp av begrepet selv, direkte eller indirekte), negative definisjoner (hva noe *ikke* er), eller for vide eller for trange definisjoner.

Et kjennetegn ved definisjoner er at de beskriver et begrep *ved å relatere det til andre begrep*. Termlosen gir en innføring i begrepsanalyse og terminologiarbeid, blant annet metoder og teknikker for å relatere begrep på ulike måter. Eksempler på relasjoner fra *Termlosen* er at «lerk *er en type* bartre» (generiske relasjon), og at «tre *består av* rot, grein og noen ganger stamme» (partitiv relasjon). Partitive relasjoner kan videre spesifiseres i om de er nødvendige, og hvorvidt det er en eller flere.

Når et sett av begrep er relatert i et begrepssystem vil mye av arbeidet med å etablere gode definisjoner være gjort, siden definisjonen som nevnt er en beskrivelse av ett begrep ved hjelp av andre begrep.

## Referanser


## Se også
*Intensjonal forklaring 
*Begrep 
*Terminologi
Hans Nicolai Jacobsen

**Hans Nicolai Jacobsen** (1832–1919) var en færøysk bokhandler.

Han vokste opp på et småbruk i Tórshavn. Han ble oppfordret av amtmann Carl Emil Dahlerup til å reise til København for å lære seg bokbinderfaget. I 1854 begynte han med bokbinding i Tórshavn, og i 1865 etablerte han H.N. Jacobsens Bókahandil. I tillegg til bokhandelen hadde han en liten jordvei.

Han hadde en rekke offentlige verv og ombud i Tórshavn, blant annet som kirkeverge. Han var med på å etablere både folkeboksamlingen og avholdslaget. Han hadde inngående kjennskap til færøysk kvaddiktning og folkedans.

Jacobsen var en av de ni innbyderne til Julemøtet i 1888, som regnes som begynnelsen for den nasjonale bevegelsen på Færøyene. 100 år senere var han blant innbyderne som ble portrettert på et færøysk frimerke.

Han var far til Jakob Jakobsen (1864–1918), doktor i norrøn filologi. Døtrene Anna og Sigrid var også språklige begavelser.

## Referanser
Nate Mendel

**Nate Gregor Mendel** (født 2. desember 1968 i Richland, Washington) er en amerikansk musiker. Han spilte bassgitar i bandet Sunny Day Real Estate før han begynte i rockebandet Foo Fighters i 1995 etter at Sunny Day Real Estate ble oppløst.

## Referanser


## Eksterne lenker
* 
* 
*
Listasavn Føroya

**Listasavn Føroya** er Færøyenes kunstmuseum, opprettet i 1989.

Museets nybygg fra 1993 ble utført av den færøyske arkitekten Jákup Pauli Gregoriussen, og ble bygd sammen med *Listaskálin* som Færøyenes kunstforening tok i bruk i 1970. Museet omfatter også kunstforeningens samling, samt en offentlig samling som ble etablert av Lagtinget i 1948. 

## Eksterne lenker
* 
* Art.fo Færøyske kunstnerbiografier og kunstbibliografi
Robaloer

* *Centropomus armatus* 	
* *Centropomus ensiferus* 
* *Centropomus medius* 
* *Centropomus mexicanus* 
* *Centropomus nigrescens* 
* *Centropomus parallelus* 
* *Centropomus pectinatus* 
* *Centropomus poeyi* 	
* *Centropomus robalito*
* róbalo (*C. undecimalis*)
* *Centropomus unionensis* 
* *Centropomus viridis*

**Robaloer** er en gruppe av abborfisker som lever både i ferskvann og i havet. Disse store fiskene er ettertraktet både av yrkes- og sportsfiskere.

Nilabborene ble tidligere plassert i familien Centropomidae som underfamilien Latinae, men de regnes nå som en selvstendig familie. *Centropomus* er dermed den eneste slekten i familien Centropomidae. 

## Eksterne lenker
* 
*
Jákup Pauli Gregoriussen

**Jákup Pauli Gregoriussen** (1932–2021) var en færøysk arkitekt, tegner og forfatter. Han tegnet blant annet *Føroya landsbokasavn* og Listasavn Føroya.

## Referanser
Gauldalen

**Gauldalen** i Trøndelag er et av de lengste dalførene i Norge. 

Dalen følger elva Gaula som kommer fra vannet Gaulhåen i fjellet mellom Ålen og Tydal, ikke langt fra Kjøli gruve og Stugudalen. Elva renner forbi Reitan stasjon  på Rørosbanen og videre gjennom Holtålen, Midtre Gauldal og Melhus kommuner. Elva renner ut i Trondheimsfjorden ved Gaulosen. Gaula er kjent som en god lakseelv.

I middelalderen gikk et ras ved Kvasshyllan, like nord for Støren, som demmet opp elva og skapte en flodbølge nedover dalen da rasdemningen brast.

## Distrikt
Gauldalen distrikt omfatter de fire kommunene Melhus, Midtre Gauldal, Holtålen og Røros, med et samlet areal på 5&nbsp;721 km² og 28&nbsp;327 innbyggere (1. juli 2009). De største tettstedene er Melhus, Støren og bergstaden Røros.

Under den gamle Frostatingsloven utgjorde området det uttrønderske fylket Gauldølafylke.

### Administrative inndelinger
* Distriktet utgjorde det tidligere Guldalen fogderi.
* Distriktet var en egen valgkrets ved stortingsvalgene 1906-1918.
* Distriktet utgjorde tidligere Gauldal sorenskriveri, men tilhører nå domsmyndighetsområdet til Trøndelag tingrett under Frostating lagdømme.
* Distriktet tilhører virkeområdet for Gauldal prosti under Nidaros bispedømme i Den norske kirke.
* Regionråd: Holtålen, Melhus, Midtre Gauldal og Røros deltar i regionrådet Trøndelag Sør, sammen med Oppdal og Rennebu. 


File:Gauldalen Valley, Sør-Trøndelag, Norway.jpg|Gauldalen i Sør-Trøndelag sommeren 1948 
File:Gauldalen Valley, Sør-Trøndelag, Norway (6171262017).jpg|Jernbanebru over Gaula 1948 
File:Gauldalen Valley, Sør-Trøndelag, Norway (6331095613).jpg|Bru over Gaula ved Kleva i Gauldalen 1948
File:Gauldalen Valley, Sør-Trøndelag, Norway (6262695961).jpg|Trehus i Gauldalen 1948


## Referanser


## Eksterne lenker
* Regionrådet Trøndelag Sør
Slaget ved Tricameron

**Slaget ved Tricameron** fant sted 15. desember 533 mellom vandalene, ledet av kong Gelimer og hans bror Zano, og østromerske soldater ldet av Belisarius. Slaget står som den hendelsen som var avgjørende for Belisarius' erobring av vandalenes Afrika.

Etter å ha blitt slått i slaget ved Ad Decimum flyktet Gelimer til Bulla Regis i Numidia. Han viste at han alene ikke sto noen sjanse til å gjeninnta hovedstaden Karthago, så han sendte bud på sin bror Zano som var på Sardinia for å ta hånd om et opprør der. Da han fikk høre nyhetene hjemmefra satte Zano straks kursen for Afrika. Da Zano og hans tropper ankom Bulla Regis tidlig i desember følt Gelimer at de var sterke nok til å forsøke å angripe Belisarius.

Belisarius hadde forsterket forsvarsverkene rundt Karthago, men fordi han ikke lenger kunne stole på sine leiesoldater - Gelimer hadde sendt spioner inn til byen for å bestikke leiesoldatene - valgte han å møte Gelimer på slagmarken, i stedet for å avvente et mulig forræderi under en beleiring.

De to hærene møtte hverandre utenfor Karthago, og det romerske kavaleriet angrep straks vandalene, før de trakk seg tilbake for å omgruppere for så igjen å angripe. Under det tredje kavaleriangrepet falt Zano, og som hadde hendt ved Ad Decimum mistet Gelimer nå motet etter å se sin andre bror dø. Gelimer flyktet slagmarken, og da hans soldater merket at deres konge hadde rømt dem oppsto fullt kaos i den vandalske hæren. Resultatet var at mange av vandalene ble slaktet ned av romerne mens de forsøkte å unnslippe til sikkerhet, mens tapene på romersk side var minimale. Procopius stadfestet at romerne mistet mindre enn femti mann den dagen.

## Eksterne lenker
*
The Game

**The Game** er engelsk og betyr «kampen» eller «spillet», men kan også vise til:

*''The Game'' (Jack London), roman av Jack London
*''The Game'' (A. S. Byatt), roman av A. S. Byatt
*''The Game'' (plate), musikkutgivelse av bandet Queen
*''The Game'' (Pete Murray-plate), musikkutgivelse av artisten Pete Murray
*''The Game'' (Laurie R. King), roman av Laurie R. King
*The Game, kallenavnet til fribryteren Triple H
*Game (musiker) (Jayceon Terrell Taylor), en amerikansk rappartist
*The Game (spill), mentalt spill
*Game (butikk), spillbutikk

## Se også
* Spillet
Irsk bouzouki

**Irsk bouzouki** ble konstruert av irske folkemusikere på slutten av 1960-tallet med utgangspunkt i den firekorige varianten av gresk bouzouki (*tetrachordo*) og raskt akseptert i irsk folkemusikk. Johnny Moynihan i gruppa Sweeney’s Men regnes som den som introduserte instrumentet, mens Andy Irvine og Dónal Lunny i gruppa Planxty gjorde instrumentet populært tidlig på 1970-tallet. Alec Finn, et senere medlem i det Galway-baserte bandet De Dannan, utviklet instrumentet uavhengig og parallelt med utgangspunkt i trekorig gresk bouzouki (*trichordo*).

Ale Möller introduserte irsk bouzouki i svensk folkemusikk.

## Litteratur
* Tobe Richards: *The Irish Bouzouki Chord Bible: GDAD Irish Tuning 2,447 Chords.* Cabot Books, Bristol 2005, ISBN 978-0-9553944-0-9
* Tobe Richards: *The Irish Bouzouki Chord Bible: GDAE Mandolin Style Tuning 1,728 Chords.* Cabot Books, Bristol 2007, ISBN 978-1-906207-02-1

## Eksterne lenker
* 
* insel.heim.at: ''Irish Bouzouki''
Mikal Olsen Lerøen

**Mikal Olsen Lerøen** (født 1968) er en norsk forfatter, filmkritiker, programleder og journalist som har hatt en betydelig del av sin yrkeskarriere i NRK. Han har siden 2019 vært ansatt som lektor ved Universitetet i Bergen. 

Lerøen er født og oppvokst i Bergen. Han er utdannet journalist fra Norsk journalisthøgskole, har studert ved Norges Handelshøyskole og har grunnfag innen media og massekommunikasjon fra Universitetet i Bergen. 

Lerøen startet i NRK i 1993 og jobbet i første omgang frem til 2006. Under denne tiden ledet han en flere radioprogrammer samt et tv-program. Han begynte i kringkastingens radio og var programleder i *Opptur*, *Kaliber*, *[[Mørkets opplevelser]], Filmfront* og *[[Filmpolitiet]]* (alle på P3). Deretter gikk han over til tv for å lede *[[Filmplaneten]]* på NRK2. Fra 2006 til 2008 var han ansatt i lokal TV-stasjonen BTV som programleder for magasinet *MM*. Deretter jobbet han tre år som konsulent i reklamebyrået MK Norway før han i 2011 returnerte til NRK. I 2012 ble han kulturjournalist i *[[Dagsrevyen]]* og fra 2014 til 2015 ledet han den nye NRK-satsingen *[[Serieuniverset]]*, et livesendt TV-program for NRK Nett-TV. Fra 2016 til 2019 var han reportasjeleder NRK Hordaland og fra 2016 var han regissør i dokumentarserien ''Brennpunkt''. En av dokumentarene omhandlet historien om hans far, en sjømann som i likhet med mer enn tusen norske sjøfolk på 1980-tallet havnet i krigssonen i Persiabukta. Båten med faren ble bombet mens de fraktet olje og bensin, og han ble det første norske dødsofferet i krigen mellom Iran og Irak. Dokumentaren mottok en del kritikk fordi den gikk langt i å  anklage reder Johan Reksten for å være skyld i dødsfallet til Lerøy. I 2019 gav han ut boken om farens historie, *Pappas siste reis - norske krigsseilere i Persiabukten på 1980-tallet*. Boka innbrakte ham forfatterprisen, Gullparaplyen.

I 2019 gikk Lerøen til stillingen som lektor ved Universitetet i Bergen. 

I 2022 gav han ut boken *Med Harley til Honningsvåg. På to hjul gjennom et nedstengt Norge*.

Lerøen har også vært formann i Norsk filmkritikerlag, og sittet i jury under Filmfestivalen i Cannes.

Han ble i 2005 tildelt Arne Hestenes’ journalistpris.

## Referanser




## Eksterne lenker
* 
* 
*
Svarthalstrane

**Svarthalstrane** (*Grus nigricollis*) er en stor fugl i tranefamilien (Gruidae). Arten er én av fem i slekten *[[Grus (slekt)|Grus]]*, som er en av fem slekter i underfamilien egentlige traner (Gruinae). Svarthalstrane er den eneste alpine tranearten i verden, og den siste som ble navngitt av ornitologer. Ingen underarter anerkjennes.

Arten er ifølge IUCNs rødliste *[[sårbar]]*.

## Taksonomi
Det har tidligere vært vanlig å regne flere arter til slekten *Grus*, men Krajewski *et al.* (2010) demonstrerte at slekten var parafyletisk, noe som medførte at del Hoyo *et al.* (2014) i sitt nye ornitologiske bokverk, «HBW and BirdLife International Illustrated Checklist of the Birds of the World», valgte å flytte flere basale arter til andre slekter.

## Beskrivelse
Svarthalstrane er en stor fugl som blir omkring  høy og normalt veier cirka . Hannene er marginalt større enn hunnene. Vingespennet utgjør typisk .

Svarthalstrane er eneste grå trane som har både sorte armsvingfjær og håndsvingfjær. De innerste armsvingfjærene er modifiserte og ender i lange fjærtufser som gir fuglene et strutselignende utseende i stussen. Både hodet og halsen er sort og issen rød. I bakkant av øynene har fuglene en hvit flekk. Øynene har gråhvit iris.

## Inndeling
Inndelingen følger HBW Alive og er i henhold til Archibald *et al.* (2016). Norsk navn på arten følger Norsk navnekomité for fugl og er i henhold til Syvertsen *et al.* (2008).

* *[[egentlige traner|Gruinae]]*, egentlige traner 
** *[[Grus (slekt)|Grus]]*
*** *G. japonensis*, japantrane
*** *G. americana*, trompetertrane
*** *G. grus*, trane
*** *G. monacha*, hvithodetrane
*** *G. nigricollis*, svarthalstrane

## Utbredelse og habitat
Svarthalstraner hekker hovedsakelig i sørvestlige og sentrale deler av Kina, men hekke områdene strekker seg også såvidt over grensen til India og Mongolia. Arten overvintrer noe lenger sør i Kina. Mindre populasjoner overvintrer også i Tibet, Bhutan og Vietnam.

Om sommereren habiterer arten som regel i høyder på omkring , typisk på gressrik våtmark og myrent gressland langs innsjøer og elver. Om vinteren trekker fuglene ned fra høyden, ned mot . Arten er også observert ned mot . Arten foretrekker åpne habitat.

## Referanser




## Eksterne lenker
*
Østkantutstillingen

**Østkantutstillingen** var en forening hvis primære formål var å gi råd til Oslos arbeiderklasse om hvordan de kunne innrede sine boliger praktisk, billig og pent. Initiativtaker var boliginspektrise Nanna Broch. Den første utstillingen ble avholdt i lånte lokaler i 1923. I 1928 åpnet Østkant-utstillingen i et eget lite hus på Ankertorget i Oslo. 

I løpet av 1930-årene organiserte Østkantutstillingen en rekke utstillinger om så ulike temaer som boliginnredning, brukskunst, malerkunst, hygiene, tuberkulose, drukkenskap og andre sosiale problemer, fra sistnevnte temaområde kan nevnes *Bolig og helse* (1932), *Flaskeberget* (1932) og *Vann til husmødrene* (1939).  Utstillingene var først og fremst myntet på Oslos østkantbefolkning og medlemmene var brukskunstnere, arkitekter, skolefolk og sentrale folk fra arbeiderbevegelsen.

Foreningen ble oppløst i 1956, og senere er huset ved Ankerbrua benyttet til barnehage.

## Litteratur
*Bing, Morten 2001: *Østkanthjemmene og Østkantutstillingen*. Norsk Folkemuseum, Oslo.

## Eksterne lenker
* 
* ''Østkantutstillingen om bolig og helse'', Riksarkivet
*''Østkantutstillingen''. Oslo Byleksikon på nett. Besøkt 2. november 2022.
Skritt (gangart)

**Skritt** er en firtaktig gangart hos hest uten svev. Hesten har hele tiden kontakt med bakken. Skritt er den eneste gangarten som ikke er elastisk, fordi bena støtter underlaget lengre enn de svever. Benas rekkefølge i skritt er: venstre bak, venstre framme, høyre bak og høyre framme. Skritt skal være jevn rytmisk, og hesten skal «gå gjennom kroppen». I skritt bruker hesten flere muskelgrupper enn ved andre gangarter.
Pillarguriprisen

**Pillarguriprisen** var en pris som fra 1996 til 2012 ble delt ut i forbindelse med den årlige festivalen «Pillarguridågå» på Otta. 2012 var det siste året det ble arrangert festival. Prisen var oppkalt etter den myteomspunne Pillarguri, som ifølge et sagn var en kvinne fra Sel som i 1612 hadde en avgjørende rolle i den lokale bondehærens beseiring av en invaderende skotsk hær.

Ifølge statuttene skulle prisen deles ut *«til en kvinne som i kraft av sitt mot og virke er et forbilde for oss andre»*.

## Vinnere
* 1996 – Rosemarie Köhn
* 1997 – Annbjørg Lien
* 1998 – Wenche Foss
* 1999 – Åse Kleveland
* 2000 – Anne-Cath. Vestly
* 2001 – Trine Hattestad
* 2002 – Mari Boine
* 2003 – Kari Traa
* 2004 – Shabana Rehman
* 2005 – Marit Breivik
* 2006 – Liv Signe Navarsete
* 2007 – Mari Maurstad
* 2008 – Kristin Krohn Devold
* 2009 – Wenche Myhre
* 2010 – Tora Berger
* 2011 – Hege Schøyen
* 2012 – Norske Kvinners Sanitetsforening

## Referanser




## Eksterne lenker
*Pillarguri hedret med pris, støtte og egne dager selhistorie.no
Galopp

**Galopp** er en gangart hos firbeinte dyr der bevegelsen skjer gjennom en rekke jevne, like sprang. Galopp som begrep brukes særlig om hester, men kan være en like aktuell beskrivelse for mange andre arter, for eksempel hunder.

## Galopp hos hest
Galopp hos hester er en rask tretaktet gangart med svev. Vanligvis skiller man mellom høyre og venstre galopp. 

Benas rekkefølge i høyre galopp er: venstre bakben, høyre bakben og venstre forben samtidig (diagonale benpar), høyre forben, og et svev. Benas rekkefølge i venstre galopp blir da: høyre bakben, venstre bakben og høyre forben, venstre forben, og et svev. En del hester går til tider kryssgalopp, en veldig ubehagelig galopp, der de går "motsatt" galopp med forben og bakben. I kontragalopp går hesten i f.eks. venstre galopp på høyre volte eller høyre galopp på venstre volte, det vil si i feil galopp i forhold til den veien den går. Dette medfører risiko for å snuble.

I Norge er det én galoppbane, den ligger i Bærum utenfor Oslo og heter Øvrevoll Galoppbane. I galoppen i Norge er det mange amatører, det vil si folk som driver med galopp på hobbybasis, for eksempel som medlemmer av Norsk Amatørrytterklubb (NoARK).

## Se også
* Galoppridning

## Eksterne lenker
* Galoppfilm
* Øvrevoll galoppbane
* Norsk Amatørrytterklubb (NoARK)
Ralph Cupper

**Ralph Cupper** (født 9. august 1954) er en organist, dirigent og komponist er født og oppvokst i Norwich i England.

## Historie
Ralph Cupper begynte å spille piano ved Edna Watering da han var 6 år. Senere lærte han orgel ved David Storey og Peter Notley og klarinett ved Charles Unwin. Mens han var på videregående skole, 'The Hewett School', ble han medlem av det kjente 'Hewett skolekoret'. Det var mens han var på skolen at Ralph Cupper ble påvirket av musikkmiljøret der som Colin Clouting og den dyktige konsertpianisten, Eillen Last hadde ansvar for. Cupper studerte piano med Eileen Last.

Etter videregående skole i Norwich studerte Ralph Cupper ved Royal Academy of Music i London. Der studerte han orgel ved Douglas Hawkridge; kor/orkesterdirigering ved Dr. Douglas Hopkins; harmoni, kontrapunkt og fuge ved Drs. Arthur Pritchard og Arthur Wills. Etter at han var ferdig i 1976, studerte han videre orgel ved Susi Jeans, og enda senere studerte han orgel ved Nicolas Kynaston ved hjelp av et stipend fra 'The Alderman Norman Foundation'. I 1979 ble Ralph Cupper tildelt et stipend fra The Arts Council of Great Britain for å studere orgel ved den kjente nederlandske organisten Bernard Bartelinck, som på den tiden var organist i Bavo Domkirke i Haarlem i Nederland.

Etter studietiden kom Ralph Cupper tilbake til Norwich, hjembyen sin, for å begynne karrieren sin som konsertorganist og musikklærer innenfor voksenopplæring. Han har også vært kantor og organist i flere menigheter i fylket Norfolk. Wymondham Abbey og Christ Church, New Catton, Norwich var to av de siste plasser hvor han var kantor. På den tiden ble han også utdannet på universitet i teologi og androgogikk.

I dag bor Ralph Cupper på Eid i Nordfjord, og er kantor i Eid Kyrkje. Han er gift med forfatteren Karin Cupper og har to barn.

Ralph Cupper er en kjent konsertpianist og organist som har gjort mange konsertturneer rundt England, Tyskland og Norge. Han har også gjort arbeid for den norske TV-kanalen NRK og The British Broadcasting Corporation BBC.

I Norge har Ralph Cupper gitt ut 2 CD-er med sin musiker-venn Inge Asbjørn Haugen. I disse 2 CD-ene har de kombinert orgel og saksofon mens de spiller populær film- og klassisk musikk.

Han er kjent i Nordfjordeid for å støtte det lokale sykehuset og andre kommunale hendelser med å arrangere konserter der pengene blir dedikert til hendelsene han støtter.

Hvert år i Nordfjordeid arrangerer Ralph Cupper en lokal musikkfestival kalt «Aftenmusikk». Konsertene tar til hver tirsdag i februar og mange lokale og enkelte internasjonale kjente artister og grupper spiller i konsertene.

## Referanser


## Eksterne lenker
* http://www.ralphcupper.com/  Ralph Cupper sin heimeside
* http://iahaugen.no/ Inge Asbjørn Haugen sin heimeside
* http://www.youtube.com/user/raljoc Youtube konto til Ralph Cupper
Lunner Almenning

**Lunner Almenning** er en bygdeallmenning i Lunner kommune i Akershus. Den utgjør den sørøstre delen av den gamle Hadeland Almenning. Produktiv skoggrunn er på ca. 80&nbsp;000 dekar. I tillegg kommer arealer dekket av myrer og vann, og det totale arealet er ca. 100&nbsp;000 dekar. Omtrent 1400 dekar av almenningens skogsarealer ligger innenfor Gran kommune, mens resten ligger i Lunner kommune.

Lunner Almenning driver eiendoms- og arealforvaltning, samt bruksrettforvaltning, skogbruk- og utmarksutnytting. Dette inkluderer jakt- og fiskerettigheter.

## Se også
* Liste over Norges største grunneiere

## Eksterne lenker
*
Paragraf

En **paragraf** (forkortet **§**) (fra gresk *paragraphos*, skrevet ved siden av, tilføyet) er en inndeling i en tekst. Betegnelsen brukes ved utforming av lover, vedtekter, traktater og lignende, og hver paragraf beskriver en enkelt bestemmelse i regelverket. Hver paragraf kan bestå av flere ledd (avsnitt) eller setninger. Hver paragraf kan også inneholde nummererte underpunkter og/eller bokstaver. 

I et regelverk vil vanligvis et antall paragrafer være innlemmet i et kapittel som omhandler mer vidtfavnende forhold.

**Paragraftegnet** (§, Unicode `U+00A7`, HTML enhet `&amp;sect;`), som også heter *signum sectiōnis* og seksjonstegn, er typografisk tegn. Det brukes ofte med avsnittstegnet alinea (¶), som påpeker bestemt paragraf innenfor en lov. Er paragraftegnet fordoblet, som i §§, leses det som flertallig «paragrafer» (for eksempel §§ 13&ndash;21). Paragraftegnet opprinnelse er fra det latinske *signum sectionis*).

Som kors (†) og dobbeltkors (‡), brukes det av og til for å lenke til fotnote når asterisk (*) bruktes allerede på en side; men, disse bruk avtar til fordel av nummeriske fotnoter, som regel lenket til med numre hevet og/eller i hakeparenteser.

## Tasttegnet
* I Unicode, enkoderes det som 00A7
* HTML: `&amp;sect;`

## Referanser


## Kilder
*
Nanna Broch

**Nanna Broch** (født 22. oktober 1879 i Horten, død januar 1971 i Oslo) var født i et borgerlig miljø i Horten som datter av kjøpmann Joh. Anton Zincke Broch og hans danskfødte hustru Fanny. Hun var en av de første jentene som tok middelskoleeksamen der i byen, og ble student 1901. I 1910&ndash;11 var hun ved «Soziale Frauenschule» i Berlin. I 1919 ble hun ansatt som boliginspektør ved Oslo helseråd, en stilling hun skulle ha i 26 år. Dette arbeidet ga henne førstehåndskunnskap om de elendige boforholdene på Oslos østkant, og var bakgrunnen for hennes sterke engasjement i boligsaken og i arbeidet for å bedre arbeidsfolks levekår, et arbeid som blant annet ga seg uttrykk i Østkantutstillingen og i «De husvilles forening».

I 2022 annonserte Oslo Byes Vel en satsing på blå skilt om fortjenstfulle kvinner i forbindelse med kvinnedagen. Blant 222 forslag ble Broch og 11 andre kvinner valgt ut.

## Galleri
Bildene er tatt av Nanna Broch ca. 1930 og er fra Oslo Museums samlinger.

Fil:Bygård, arbeiderbolig, gårdsinteriør, svalgang, Rodeløkka, Oslo - ca. 1930 - Nanna Broch - Oslo Museum - OB.F04079a.jpg|Gårdsinteriør fra arbeiderbolig på Rodeløkka i Oslo ca. 1930.
Fil:Arbeiderbolig på Rodeløkka, interiør, kvinne, barn - ca. 1930 - Nanna Broch - Oslo Museum - OB.FS0524.jpg|Kvinne med et barn på armen, Rodeløkka.
Fil:Arbeiderbolig, interiør, soverom, mann, barn, kvinne, senger - ca. 1930 - Nanna Broch - Oslo Museum - OB.F04049b.jpg|Familie med tre barn avbildet på soverommet.

Fil:Vålerengen daghjem - Fb15daghjem19.jpg|Barn ved Vålerengen daghjem, klare for å vaske koppen sin. (1920-1930)



## Referanser


## Litteratur
* Bing, Morten 2001: *Østkanthjemmene og Østkantutstillingen.* Oslo

## Eksterne lenker
* 
* Nanna Broch og Østkantutstillingen, Riksarkivets sider på Flickr
* Digitalt fortalt: «Nanna Broch og Østkantutstillingen» (skrevet av Iselin B. Nerland, Riksarkivet) (besøkt 30. mars 2012)
Trond Sverre Hansen

**Trond Sverre Hansen** (født 27. januar 1964 i Narvik) er en norsk jazzmusiker (slagverk). Han er sønn av jazztrombonist, Viggo Hansen og er en viktig trommeslagere innenfor bebop-sjangeren. Hansen jobber som bussjåfør i busselskapet Nobina. 

Hansen debuterte i 14-årsalderen sammen med den legendariske nordnorske gitaristen Thorgeir Stubø, og var medlem i dennes kvintett (1981&ndash;82). Han var med andre ord en meget ung bidragsyter til Narviks vitale jazz miljø på denne tiden.
Han medvirket i NRKs TV-serie *Ung norsk jazz* (v/Erling Wicklund) på begynnelsen av 1990-tallet, og spilte med landsdelsmusiker-gruppa Jazz i Nord sammen med pianist Jørn Øien, bassist Konrad Kaspersen og trombonist Øystein B. Blix. Dette ensemblet er dokumentert på plate med vokalisten Marit Sandvik (*Song fall soft*, 1995). Hansen spilte med Øystein Norvoll kvintett på Kongsberg Jazzfestival (1988) og var med The Ernst-Wiggo Sandbakk group (1989&ndash;90). Kombinasjonen Kaspersen/Hansen har lagt grunnlag for mange konstellasjoner. Bl.a Hallgeir Pedersen Trio (1999&ndash;) som han har vært medlem av. Hansens bidrag her kan høres på platene *West Coast Blues*, 2002, *Wistful*, 2004 og *Bluero*, 2006. En annen utgivelse Hansen medvirker på, er pianist Knut Kristiansens *Monk Moods* fra 1994.
## Diskografi
### [[Hallgeir Pedersen|Hallgeir Pedersen Trio]]
**[[West Coast Blues]]* (2002)
**[[Wistful]]* (2004)
**[[Bluero]]* (2006)
### [[Pentatomics]]
**[[This Is Not a Drill]]* (2012)
### [[Tromsø Kunstforsyning]]
**[[Tur (Tromsø Kunstforsyning-album)|Tur]]* (2009)
### Deltar på
* Ragnar Olsen & Sverre Kjelsberg: *[[Den glade pessimisten]]* (1987)
* Kurt Samuelsen & Kjell Harald Langhaug: *[[Trekkspill! trekkspill!]]* (1991)
* Knut Kristiansen: *[[Monk Moods]]* (1995)
* Marit Sandvik: *[[Song, Fall Soft]]* (1995)
* Gemini Records & Taurus Records: *[[Gemini & Taurus &ndash; The Jazz Sampler Vol. 4]]* (1998)
* Boknakaran: *[[På kryss og ters]]* (1999)
* Gemini Records: *[[Distant Reports &ndash; Jazz From North Norway]]* (2001)
* Sverre Kjelsberg: *[[Større kraft enn krutt]]* (2005)
* Are & Trine: *[[Trollnatt]]* (2007)
* Alf Kjellman: *[[June 1999 (Alf Kjellman-album)|June 1999]]* (2007)
* Alf Kjellman: *[[Feather, But No Wings]]* (2008)
* Odd Erik Rude: *[[Still Present (Odd Erik Rude-album)|Still Present]]* (2011)
* Turn Left Prod: *[[Distant Reports No. 2 &ndash; Jazz From North Norway]]* (2014)

## Utmerkelser
* Dølajazz-stipendet (1982)
* Stubøprisen (1999)

## Referanser


## Eksterne lenker
* Biografi fra Jazzbasen.
* Diskografi fra Jazzbasen.
Finn Guttormsen

**Finn Guttormsen** (født 16. juli 1968 i Mosjøen) er en norsk jazzmusiker (kontrabass).
Han er utdannet ved Jazzlinja (NTNU) og har vært medlem av Farmers Market siden starten i 1991. Han har også vært medlem av gruppen The Source (1995–2005), vært medlem av Airamero og spilt i Hemisfair.  Den senere tid har han også medvirket i Håkon Storm-Mathisen kvartett og Silje Nergaard band. Finn Guttormsen vant Spellemannprisen 2008 sammen med Farmers Market.

## Spellemann
* Spellemannprisen 2008, in the Open class, within Farmers Market
* Spellemannprisen 2012, in the Open class, within Farmers Market

## Diskografi
### Farmers Market
;Album
**[[Speed/Balkan/Boogie]]* (1995)
**[[Musikk fra Hybridene]]* (1997)
**[[Farmers Market (album)|Farmers Market]]* (2000)
**[[Surfin' USSR]]* (2008)
**[[Slav to the Rhythm]]* (2012)
### The Source
**[[The Source and Different Cikadas]]* (2002)
**[[The Source of Christmas &ndash; Live at Blå]]* (2003)
**[[The Source: Of Christmas Live]]* (2007)
### [[Hemisfair]]
* *[[Helluva Heartache]]* (2007, EP)
* *[[Blue Blue Grass of Home]]* (2007, album)
### [[Quaternion]]
**[[Timbuktu (Quaternion-album)|Timbuktu]]* (1997)
### [[Jazzmob]]
**[[Pathfinder (album)|Pathfinder]]* (2003)
;Deltar på
* Aron: *[[Strange Songs In the Night]]* (1986)
* Epinastic Movements: *[[Block Songs]]* (1991)
* Epinastic Movements: *[[Rapid (EP)|Rapid]]* (1993)
* Henry Kaiser & David Lindley: *[[The Sweet Sunny North]]* (1994)
* Håvard Lund: *[[Letters (Håvard Lund-album)|Letters]]* (1996)
* Henry Kaiser & David Lindley: *[[The Sweet Sunny North Vol. 2]]* (1996)
* Omnium Recordings: *[[Balkans Without Borders]]* (1999)
* Geir Bøhren & Bent Åserud: *[[Jul på Månetoppen (album)|Jul på Månetoppen]]* (2002)
* Oslo Fluid: *[[12 Fluid Ounces]]* (2003)
* Elias Akselsen: *[[Her kommer dine arme små (album)|Her kommer dine arme små]]* (2003)
* Håkon Storm-Mathisen: *[[Canned Second (Håkon Storm-album)|Canned Second]]* (2005)
* Kampestuen: *[[Kampestuen (EP)|Kampestuen]]* (2005)
* Elias Akselsen: *[[O, Jesus du som fyller alt og alle &ndash; Sanger av Aage Samuelsen]]* (2005)
* Christian Ingebrigtsen: *[[Paint Christmas White]]* (2006)
* Silje Nergaard: *[[Darkness Out of Blue]]* (2007)
* Marek Niedźwiecki: *[[Smooth Jazz Cafe 9]]* (2007)
* Chronicles: *[[Chronicles (Chronicles-album)|Chronicles]]* (2007)
* McMusic: *[[Pay Me My Money Down &ndash; The Bluegrass Album]]* (2007)
* Elias Akselsen: *[[Vandringsmannens beste]]* (2007)
* Doyen: *[[Norwegian Wind Band Championships 2008]]* (2008)
* Silje Nergaard: *[[A Thousand True Stories]]* (2009)
* Jørn Hoel & Steinar Albrigtsen: *[[Two Rivers One Road]]* (2009)
* Veronica Akselsen: *[[Blod og ild (album)|Blod og ild]]* (2010)
* Silje Nergaard: *[[If I Could Wrap Up a Kiss]]* (2010)
* Håkon Storm-Mathisen: *[[Zinober]]* (2012)
* Silje Nergaard: *[[Chain of Days]]* (2015)
* Winter & Winter: *[[Accordion Time Voyage]]* (2015)
* Stian Tønnesen: *[[Med himmel som tak]]* (2017)
* HP Kaggerud: *[[Time Will Tell]]* (2022)

## Referanser



## Eksterne lenker
* Finn Guttormsen Biography  on Farmers Market official website
Passgang

**Passgang** er en gangart hos firbeinte dyr der framfoten og bakfoten på hver side flyttes samtidig. Det motsatte er diagonalgang. Passgang er naturlig for kameldyr, sjiraffer, elefanter, bjørner og flere andre dyr, men forekommer sjeldnere hos hester. Hos noen hester er det likevel medfødt, og enkelte kan også dresseres til å gå i passgang, hester som da kan skifte mellom normal bevegelse og passgang. Passgang kan forekomme både i trav og skritt. Passgjengere kan være svært raske. 

## Passgang hos hester

Passgang hos hester er en hurtig, totaktig gangart med svev. Det er gjerne islandshester som blir forbundet med gangarten, men også andre raser kan ha passgang, blant annet den amerikanske standardbreden. Samsidige benpar beveger seg samtidig – altså høyre frem- og bakben i ett bevegelsesmoment og venstre frem- og bakben i det neste.

*Flyvende pass* kan gå like hurtig som galopp hos enkelte hester og er svært anstrengende for hesten. Bare såkalte femgjengere kan lære å gå flyvende pass, da det krever at hesten har vilje og romslige bevegelser. Flyvende pass er en eksklusiv gangart, og praktiseres ikke så mye av alminnelige ryttere. For konkurranseryttere er passritt formel-1 og man konkurrerer på tid over 100-250 meters lengde. Amerikanske travere (standardbreds) går som regel utelukkende løp i passgang da dette er en brøkdel raskere enn vanlig trav. De to forskjellige typene travhester, som dog er av samme rase, kalles *pacers* (passere) og *trotters* (travere). Passende løpshester trenes opp til dette ved bruk av remmer som binder sammen benparene for å umuliggjøre vanlig diagnoalt trav.

I avlen legger man stor vekt på passanlegget fordi man antar at det er en klar forbindelse mellom anlegget for tølt og anlegget for pass. Avlere legger hovedvekten på å få en god tølt og passgang kombinert med et godt temperament og villighet.

## Eksterne lenker
* Passfilm
Tølt

**Tølt** er en firtaktig gangart som forekommer i en rekke hesteraser verden over. I Norge er gangarten mest utbredt blant islandshester. I likhet med skritt er det en lateral, firtaktig gangart uten svev, og hesten flytter bena i samme rekkefølge som i skritt: Eksempelvis 1. Høyre bak, 2. Høyre frem, 3. Venstre bak, 4. Venstre frem, osv. 

Gangarten er blitt beskrevet så tidlig som av oldtidsfolket Hettittene, og gangartshester var spesielt ettertraktede i middelalderen da mennesker reiste lange avstander til hest på dårlige veier. Gangarten ble omtalt i Cyclopaedia fra 1728. 

I ren tølt skal takten være som en metronom, altså like lang tid mellom hvert fotfall. Tølten kan bli travaktig eller passaktig, dette avhenger dels av hestens fysiske bygning men kan påvirkes av trening. Når tølten er travaktig føles det som det humper litt, og at hesten heller vil trave. I passaktig tølt føles det som at hesten vaier, og nærmer seg passgang. Tølt kan ris så sakte så det nærmest er skrittempo, og nesten helt opp i galopptempo, og er en veldig anvendelig gangart. 

Tølt, og andre firtaktige varianter av gangarten, forårsakes av genet DMRT3, og i de fleste alminnelig anerkjente tøltende raser er en stor andel av raseindividene homozygot, dvs. har dobbelt utgave av genet . Hester kjent for sine evner innen galopp har ikke DMRT3-genet, og nyere forskning peker mot at homozygote individer har dårligere anlegg både for trav og galopp.

I Skandinavia er tølt mest utbredt blant islandshester, men kan også utføres av en rekke andre hesteraser, deriblant Tennessee Walking Horse, Missouri Fox Trotter, Paso Fino, Peruvian Paso, amerikansk varmblodstraver, Rocky Mountain Horse, American Saddlebred, Morgan, mfl. I senere tid har også DMRT3-genet blitt observert i norsk kaldblodstraver, samt enkelte individer av lyngshest, som deler opphav med islandshesten, men gangarten anses ikke som attraktiv innen rasen. Standarden for gangarten varierer, og har til dels forskjellige navn mellom raseforbundene. Eksempelvis kalles gangarten *Running Walk* i Tennessee Walking Horse-miljøet, *Rack* blant Saddlebreds og simpelthen *Gait* (engelsk for "gangart") i en del andre raserforbund. Noen raser, som Missouri Foxtrotter og Paso Fino har i tillegg til tølt en **diagonal** firtaktig gangart uten svev, som faller innenfor samme gangartskategori, og har tilnærmet samme ridefølelse, men altså annerledes rekkefølge på fotfallene.

## Referanser
Norges Sjakkforbund

**Norges Sjakkforbund** (**NSF**) er høyeste organ for det organiserte sjakklivet i Norge med rundt  medlemmer (2023). 

Forbundet er tilsluttet Nordisk Sjakkforbund, Den Europeiske sjakkunion og FIDE (Verdenssjakkforbundet) og har et nært samarbeid med Ungdommens Sjakkforbund. Forbundet bestod i 2022 av 125 klubber i 14 kretser.

## Historikk
Norges Sjakkforbund ble stiftet under navnet *Norsk Schakforbund* mandag 20. juli 1914 i Christiania Schakselskaps lokaler i Athenæum i Akersgata i Kristiania med representanter fra sju klubber: Christiania Schakselskab, Schakklubben av 1911, Aalesund Schakklag, Bergens Schakklub, Kristiandsand Schakklub, Fredriksstad Schakselskap og Skien Schakklubb. På 1930-tallet hadde Arbeidernes Idrettsforbund et eget utvalg for sjakk som etter hvert ble større enn Norsk Sjakkforbund.

Under andre verdenskrig lå den organiserte sjakken nede, og i 1946 ble de to organisasjonene enige om å slå seg sammen. Samtidig ble navnet endret til det nåværende Norges Sjakkforbund.

## Aktivitet
### Turneringer
Norsk sjakk har et rikt utvalg av ulike typer turneringer for aktive sjakkspillere. Vanligvis er det klubbene tilknyttet Norges Sjakkforbund som arrangerer ulike typer turneringer, mens Norges Sjakkforbund har ansvaret for koordinering og reglementer. Turneringstilbudet for sjakkspillere består blant annet av:

* **[[Landsturneringen i sjakk|Landsturneringen]]** er norsk sjakks største arrangement.
* **Seriesjakk** med en landsdekkende *[[Eliteserien i sjakk|Eliteserie]]* og de regionale seriene *Østlandsserien*, *Vestlandsserien*, *Midt-Norge-serien* og *Nord-Norge-serien*.
* **Norges Grand Prix** (NGP) er en landsomfattende rekke turneringer i tidsrommet 1. juli til 30. juni påfølgende år, der spillere ved å samle poeng i flere turneringer konkurrerer om sammenlagtpremier.
* Flere andre turneringer som f.eks. *Det åpne NM*, *Det åpne NM i hurtigsjakk*, *NM i hurtigsjakk for seniorer* og *Nordnorsk mesterskap*.

### Rating
Svært mange av turneringene med normal betenkningstid rates nasjonalt, og stadig flere også internasjonalt. Ratingsystemet som brukes i Norge kalles Elo-rating. Det er vedtatt at det norske ratingsystemet skal avvikles når et stort flertall av de norske sjakkspillerne har fått FIDE-rating.

### Dommere
De aller fleste sjakkturneringer ledes av en turneringsleder og/eller dommer.

Innenfor forbundet er det tre dommergrader, i tillegg til den internasjonale dommergraden. Dommertitlene er bygd opp etter samme struktur som sjakkorganisasjonen med *klubbdommere*, *kretsdommere*, *forbundsdommere* og *internasjonale dommere*.

## Medlemsblad
Forbundet har siden 1906 med noen opphold utgitt medlemsbladet ''Norsk Sjakkblad''.

## Organisasjon
Forbundets høyeste og lovgivende myndighet kalles kongressen. På kongressen velges Sentralstyret som er NSFs utøvende myndighet og ansvarlig for den daglige, forretningsmessige drift.

### Presidenter

## Referanser


## Eksterne lenker
* Norges Sjakkforbund (NSF) 
* NSFs lover
* Liste over redaktører for ''Norsk Sjakkblad'' (pdf-fil)
* ''Norsk Sjakkblad''s offisielle hjemmeside (bl.a. med alle bladene f.o.m. 2004 i pdf-format)
Georgij Sedov

**Georgij Sedov**  (*Георгий Яковлевич Седов* på russisk)  (født , død ) var en russisk Arktis-forsker.

Han var født i landsbyen Krivaja Kosa i Taganrogdistriktet i familien til en fisker. I 1898 ble han ferdig med navigasjonskole i Rostov-na-Donu og ble langfarts styrmann. I 1901 fikk han løytnants rang. I 1902&ndash;1903 deltok Sedov i en hydrografisk ekspedisjon i Nordishavet. Under den russisk-japanske krig  var han sjef på en torpedobåt (1905). I 1909 ledet han ekspedisjon som senere beskrev munningen av Kolymaelven. Ett år senere utforsket Sedov Krestovajabukten på Novaja Semlja. I 1912 foreslo han en ekspedisjon til Nordpolen, men tsarens regjering nektet å finansiere dette prosjektet og ekspedisjonen ble organisert med hjelp av uavhengige kilder.

14. august 1912 forlot Sedovs fartøy «Svjatoj Foka» Arkhangelsk. De var nødt til å bli hele vinteren i nærheten av Novaja Semlja på grunn av is. Ekspedisjonen nådde Frans Josefs land og måtte bli den andre vinteren i Tikhajabukten på grunn av mangel på kull. 2. februar 1914 nådde Sedov (allerede syk med skjørbuk) og to av hans kamerater  Nordpolen med trekkhunder. Uten å nå Rudolføya døde Sedov og ble begravd på Aukneset på denne øya.

To viker og en topp på Novaja Semlja, en isbre og et nes på Frans Josefs land, en øy i Barentshavet og et nes i Antarktis fikk Sedovs navn. Det finnes også en isbryter  *Georgij Sedov*.

## Referanser


## Eksterne lenker
* norwegian.ruvr.ru: Georgij Sedovs forsøk
Mark Boone Junior

**Mark Boone Junior** (født 17. mars 1955 i Cincinnati i Ohio) er en amerikansk skuespiller, kjent for roller i to filmer av Christopher Nolan, *[[Memento]]* og *[[Batman Begins]]*. Han har hatt en lang karriere, og har vært med i omtrent 70 filmer, inkludert *[[2 Fast 2 Furious]]*, *[[Get Carter]]*, *[[Generalens datter]]*, *[[The Thin Red Line]]*, *[[Se7en]]*, og *[[Die Hard 2]]*. Han har også gjort gjesteopptredener på TV i *[[Law and Order]]*, *[[Seinfeld]]*, *[[Ingen grunn til begeistring]]*, *[[Sons of Anarchy]]* og flere andre serier.

## Referanser


## Eksterne lenker
*